145. löggjafarþing 2015–2016.

Þingskjal 903 — 480. mál.

Svar

innanríkisráðherra við fyrirspurn frá Rósu Björk Brynjólfsdóttur um beitingu

lagaákvæða um heimild til að krefja útlendinga um greiðslu kostnaðar.

1.	Hefur á undanförnum fimm árum verið beitt ákvæði í 4. mgr. 34. gr. laga um útlendinga, um að krefja skuli útlending um endurgreiðslu kostnaðar af réttaraðstoð að hluta til eða öllu leyti ef hann hefur ráð á því, og ef svo er, hversu oft hefur ákvæðinu verið beitt og hversu háar upphæðir er um að ræða samtals og í hverju tilviki fyrir sig?

Ráðuneytið leitaði upplýsinga hjá Útlendingastofnun um beitingu ákvæðisins. Svar stofn
unarinnar er að ákvæði 4. mgr. 34. gr. laga um útlendinga hafi ekki verið beitt á undanförnum fimm árum.

2.	Hefur á undanförnum fimm árum verið beitt ákvæði 3. mgr. 47 gr. b laga um útlendinga, um að Útlendingastofnun geti krafið hælisleitanda um endurgreiðslu kostnaðar vegna fyrirgreiðslu við hann ef í ljós kemur að hann hafi ekki haft þörf fyrir hana, og ef svo er, hversu oft hefur ákvæðinu verið beitt? Um hversu háar upphæðir er að ræða samtals og í hverju tilviki fyrir sig og hvaða aðferðum er beitt við innheimtu slíkra krafna?

Ráðuneytið leitaði upplýsinga hjá Útlendingastofnun um beitingu ákvæðisins. Svar stofn
unarinnar er að ákvæði 3. mgr. 47. gr. b laga um útlendinga hafi ekki verið beitt á undanförn
um fimm árum.

3.	Eru uppi áform um að breyta framangreindum lagaákvæðum eða fella þau brott?

Vinna við heildarendurskoðun laga um útlendinga er á lokastigum í ráðuneytinu en hún fór fram á vegum sérfræðinga ráðuneytisins og þverpólitískrar þingmannanefndar um útlend
ingamál. Ekki hafa verið gerðar efnislegar breytingar á framangreindum ákvæðum við þá vinnu. Stefnt er að því frumvarpið verði lagt fyrir Alþingi á næstunni.